ai4bharat/Pralekha huggingface dataset:
பிரதமர் அலுவலகம்
ஜாலியன் வாலாபாக் படுகொலை சம்பவத்தில் உயிர்நீத்தவர்களுக்கு பிரதமர் அஞ்சலி
ஜாலியன் வாலாபாக் படுகொலை சம்பவத்தில் உயிர் நீத்தவர்களுக்கு பிரதமர் திரு. நரேந்திர மோடி அஞ்சலி செலுத்தினார்.
‘’ஜாலியன் வாலாபாக்கில் இதே நாளில் ஈவு இரக்கமற்ற முறையில் கொல்லப்பட்டு உயிர்நீத்த தியாகிகளுக்கு நான் தலை வணங்குகிறேன். அவர்களது துணிச்சலையும், தியாகத்தையும் நாம் ஒருபோதும் மறக்க முடியாது. அவர்களின் தீரம் வரும் பல ஆண்டு காலத்திற்கும் இந்தியர்களை ஊக்குவிக்கும்‘’, என்று பிரதமர் கூறியுள்ளார்.
(
நிலக்கரி அமைச்சகம்
சமையலுக்கு பயன்படுத்தப்படும் நிலக்கரி உற்பத்தியை கணிசமாக அதிகரிக்க நிலக்கரி அமைச்சகம் செயல்திட்டத்தை உருவாக்கியுள்ளது
சமையலுக்கு பயன்படுத்தப்படும் நிலக்கரி உற்பத்தியை கணிசமாக அதிகரிப்பதற்கான செயல்திட்டத்தை நிலக்கரி அமைச்சகம் உருவாக்கியுள்ளது. தற்போது, தனியார் துறையினரால் உற்பத்தி செய்யப்படும் 9.26 மில்லியன் டன் உள்பட ஆண்டுக்கு 23 மில்லியன் டன் வீட்டுஉபயோக நிலக்கரி உற்பத்தி செய்யப்படுகிறது. 2021-22ம் நிதியாண்டில் இந்தியா 51.7 மில்லியன் டன் கச்சா சமையல் நிலக்கரியை உற்பத்தி செய்துள்ளது. இது அதற்கு முந்தைய ஆண்டுடன் ஒப்பிடுகையில் 15 சதவீதம் அதிகமாகும். நடப்பு நிதியாண்டில் இதுவரை 8.3 மில்லியன் டன் உற்பத்தி செய்யப்பட்டிருப்பதுடன் இது தொடர்ந்து ஏறுமுகத்தில் உள்ளது.
இந்நிலையில் ஆண்டுக்கு 30 மில்லியன் டன் சமையலுக்கு பயன்படும் நிலக்கரியை சுத்தம் செய்வதற்காக மேலும் 9 சுத்தப்படுத்தும் மையங்களை அமைக்க கோல் இந்தியா நிறுவனம் திட்டமிட்டுள்ளது.
நாட்டில் 2030-ம் ஆண்டு வாக்கில் 140 மில்லியன் டன் அளவிற்கு சமையலுக்கு பயன்படும் நிலக்கரியை உற்பத்தி செய்ய இலக்கு நிர்ணயிக்கப்பட்டுள்ளது. எஃகு துறைக்கு மட்டும் 2023 நிதியாண்டில் 3.45 மில்லியன் டன் சுத்தப்பட்டுத்தப்பட்ட நிலக்கரியை கோல் இந்தியா நிறுவனம் வழங்கவுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1836928
குடியரசுத் தலைவர் செயலகம்
கடற்படை, மத்திய பொறியியல் துறை இந்திய அஞ்சல் மற்றும் தொலை தொடர்புத் துறை அதிகாரிகள் குடியரசுத் தலைவருடன் சந்திப்பு
இந்திய கடற்படை மேலாண்மை சேவை, மத்திய பொறியியல்  துறையின் உதவி நிர்வாகப் பொறியாளர்கள், இந்திய அஞ்சல் மற்றும் தொலைத் தொடர்புத் துறையின் கணக்கு மற்றும் நிதிசேவைப் பிரிவின் பயிற்சி அதிகாரிகள் ஆகியோர் குடியரசுத் தலைவர் திருமதி திரௌபதி முர்முவை, புதுதில்லியில் உள்ள குடியரசுத் தலைவர் மாளிகையில் இன்று சந்தித்தனர். 
இந்திய அஞ்சல் மற்றும் தொலைத் தொடர்புத் துறை பயிற்சி அதிகாரிகள் மத்தியில் பேசிய குடியரசுத் தலைவர், டிஜிட்டல் மயமாக்கல் இலக்கை அடைந்து, பொருளாதார வளர்ச்சிக்கு அடிகோலுவதில் தொலைத் தொடர்புத் துறையின் பங்களிப்பு இன்றியமையாதது என்றார். டிஜிட்டல் இந்தியா முன்னெடுப்புகள் மத்திய அரசின் பல்வேறு பொது சேவைகளை வெளிப்படைத்தன்மை கொண்டதாக மாற்ற பேருதவி செய்திருப்பதாகத் தெரிவித்தார். கிராமம் மற்றும் குக்கிராமப் பகுதிகளில் வசிப்போரையும் தொடர்பு எல்லைக்குள் கொண்டுவர மேற்கொண்டுள்ள முயற்சிகளைத் தொடர வேண்டும் எனவும் குடியரசுத் தலைவர் கேட்டுக்கொண்டார்.
இந்திய கடற்படையின் தளவாட மேலாண்மை சேவைத் துறை அதிகாரிகள் மத்தியில் உரையாற்றிய அவர், நமது கடல் எல்லையை பாதுகாக்கும் பணியை இந்திய கடற்படையினர் வெற்றிகரமாக செய்து வருவதாகவும் குறிப்பாக, சவால்களை எதிர்கொள்ளும் காலங்களில் வர்த்தக வழித்தடங்களில் உதவிகளை அளிப்பதில் திறம்பட செயலாற்றி வருவதாகவும் குறிப்பிட்டார். பேரிடர் காலங்களில் கடற்படை கப்பல்கள், நீர்மூழ்கி கப்பல்கள் மற்றும் விமானங்களை விரைந்து அனுப்புவதை அதிகாரிகள் உறுதி செய்ய வேண்டியது கட்டாயம் எனவும் குடியரசுத் தலைவர் திருமதி திரௌபதி முர்மு கேட்டுக்கொண்டார்.
மத்திய பொறியியல் துறை  சேவை நிர்வாக அதிகாரிகள் மத்தியில் உரையாற்றிய குடியரசுத் தலைவர், பொருளாதார வளர்ச்சி மூலம் நாட்டின் மேம்பாட்டிற்கு சாலைகள் இணைப்பு மற்றும் உள்கட்டமைப்பு வசதிகள் முக்கியப் பங்காற்றுவதாகக் கூறினார். அண்மைக் காலங்களாக பல்வேறு பகுதிகளில் புதிய நெடுஞ்சாலைகளை உருவாக்குவதிலும், நடைமுறையில் உள்ள சாலைகளை விரிவாக்கம் செய்வதிலும் மத்திய அரசு பல முனைப்பான நடவடிக்கைகளை மேற்கொண்டு வருவதாக பெருமிதம் தெரிவித்தார். இந்த நடவடிக்கை சரக்குப் போக்குவரத்து வேகமாக நடைபெறுவதை உறுதிசெய்வதுடன், மக்களுக்கான வேலைவாய்ப்பையும் உறுதி செய்திருக்கிறது என்று கூறினார். சுற்றுச்சூழலுக்கு உகந்த, நீடித்த மற்றும் நிலையான வளர்ச்சியை கருத்தில் கொண்டு, உள்கட்டமைப்பு வசதிக்கான திட்டங்களை உறுதி செய்ய வேண்டியதே, மத்திய பொறியியல் சேவை அதிகாரிகளின் பொறுப்பு என்று குறிப்பிட்ட திருமதி திரௌபதி முர்மு, சாலை விபத்துகளை குறைப்பதற்கான சிறந்த பொறியியல் மற்றும் தொழில்நுட்பத் தீர்வுகளை உருவாக்குமாறும் கேட்டுக்கொண்டார்.
எஃகுத்துறை அமைச்சகம்
2022-23 நிதியாண்டின் 4வது காலாண்டில் மொயில் மூலம் 4.02 லட்சம் டன் மாங்கனீசு தாது உற்பத்தி; கடந்த ஆண்டின் இதே காலத்தை விட 7% வளர்ச்சி
இந்திய மாங்கனீஸ் தாது நிறுவனம் மொயில் -ன் இயக்குநர்கள் குழு, மார்ச் 31, 2023 அன்று முடிவடைந்த நான்காவது காலாண்டு மற்றும் நிதியாண்டுக்கான நிதி முடிவுகளை அங்கீகரித்துள்ளது. 2022-23 நிதியாண்டின் நான்காவது காலாண்டில், 4.02 லட்சம் டன் மாங்கனீஸ் தாதுவை உற்பத்தி செய்து, 7% வளர்ச்சியை நிறுவனம் எட்டியுள்ளது.
நிறுவனம் தொடங்கப்பட்டதிலிருந்து இதுவரை இல்லாத அளவுக்கு இரண்டாவது மிக உயர்ந்த உற்பத்தியை நிறுவனம் பதிவு செய்தது. இந்த ஆண்டில் மாங்கனீஸ் தாது விற்பனை 11.78 லட்சம் டன்களாக இருந்தது, இது சந்தை நிலவரங்களின் அடிப்படையில் முந்தைய நிதியாண்டைவிட சற்று குறைவாக இருந்தது.
நிறுவனத்தின் மூலதனச் செலவை ரூ. 245 கோடி ஆகும். இது அந்த ஆண்டின் நிகர லாபத்திற்கு கிட்டத்தட்ட சமம். 23-ம் நிதியாண்டில், 41,762 மீட்டர் நீளமுள்ள சிறந்த ஆய்வு மைய துளையிடலை மொயில் நிறுவனம் மேற்கொண்டது. இது கடந்த 5 ஆண்டுகளில் எட்டப்பட்ட சராசரி அளவை விட 2.7 மடங்கு அதிகமாகும். இது தற்போதுள்ள சுரங்கங்களில் இருந்து மேம்பட்ட உற்பத்திக்கு அடிப்படையாக அமைவதுடன் மட்டுமல்லாமல், நாட்டில் புதிய மாங்கனீசு சுரங்கங்களைத் திறப்பதற்கான அடித்தளமாகவும் செயல்படும்.
நிறுவனத்தின் வரிக்கு முந்தைய மற்றும் வரிக்குப் பிந்தைய லாபம் முறையே ரூ. 334.45 கோடி மற்றும் ரூ 250.59 கோடியாகும். நிறுவனம் பரிந்துரைத்த ஆண்டிற்கான மொத்த ஈவுத்தொகை ஒரு பங்கிற்கு ரூ. 3.69 ஆகும்.
பிரதமர் அலுவலகம்
புஷ்கர் ஆலயத்தில் பிரதமர் பூஜை நடத்தினார்
புஷ்கர் ஆலயத்தில் பூஜை நடத்திய பிரதமர் திரு நரேந்திர மோடி, நாட்டு மக்களின் நலனுக்காக பிரார்த்தனை செய்தார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
“புஷ்கரில் உள்ள பிரம்மாவின் கோவிலில் வழிபாடு மற்றும் தெய்வீக தரிசனம் செய்யும் பாக்கியம் கிடைத்தது. நாட்டு மக்களுக்கு நல்ல ஆரோக்கியம், செழிப்பு மற்றும் நல்வாழ்வு கிடைக்க பிரார்த்தித்தேன்"
-----
AP/PKV/KPG/GK
(
பிரதமர் அலுவலகம்
ரேஸ் வாக்கிங் சாம்பியன் பிரியங்கா கோஸ்வாமி வெள்ளிப் பதக்கம் வென்றதற்கு பிரதமர் வாழ்த்து
பர்மிங்காம் 2022 காமன்வெல்த் விளையாட்டுப் போட்டியில் வெள்ளிப் பதக்கம் வென்ற ரேஸ் வாக்கிங் சாம்பியன் பிரியங்கா கோஸ்வாமிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"நமது தேசிய ரேஸ் வாக்கிங் சாம்பியன் பிரியங்கா கோஸ்வாமி வெள்ளிப் பதக்கம் வென்றதற்கு வாழ்த்துகள். இந்தப் பதக்கத்தின் மூலம், இந்தியாவில் உள்ள பல இளைஞர்களை இந்த விளையாட்டில் ஈடுபட ஊக்குவித்துள்ளார். வரும் காலங்களில் அவர் வெற்றியின் புதிய உயரங்களை எட்டட்டும். #Cheer4India".
மின்னணு மற்றும் தகவல் தொழில்நுட்பம்
“தரவு சார்ந்த ஆளுகைக்காக செயற்கை நுண்ணறிவு” எனும் தலைப்பில் மின்னணு மற்றும் தகவல் தொழில்நுட்ப அமைச்சகத்தின் கலந்துரையாடல்
“தரவு சார்ந்த ஆளுகைக்காக செயற்கை நுண்ணறிவு” எனும் தலைப்பிலான கலந்துரையாடலை மின்னணு மற்றும் தகவல் தொழில்நுட்ப அமைச்சகத்தின் தேசிய மின் ஆளுகை பிரிவு 2021 அக்டோபர் 28 அன்று நடத்துகிறது. சர்வதேச சிறந்த நடைமுறைகளுடன் தரவு சார்ந்த செயற்கை நுண்ணறிவுடன் கூடிய ஆளுகையின் முக்கியத்துவம் குறித்து இந்த கூட்டம் வலியுறுத்துகிறது.
‘ஏஐ பே சர்ச்சா’ எனும் முன்முயற்சியின் கீழ் மின்னணு மற்றும் தகவல் தொழில்நுட்ப அமைச்சகத்தால் நடத்தப்படும் கலந்துரையாடல் வரிசையில் அரசு, தொழில்துறை, ஆராய்ச்சி துறை மற்றும் கல்வி துறையில் இருந்து உள்ளூர் மற்றும் சர்வதேச நிபுணர்கள் கலந்து கொண்டு தங்களது அனுபவங்கள், ஆய்வுகள் மற்றும் கருத்துகளை தெரிவிக்கிறார்கள்.
பொதுத்துறை, ராணுவம், பாதுகாப்பு, தபால் மற்றும் எதிர்கால நகரங்கள் உள்ளிட்ட துறைகளில் செயற்கை நுண்ணறிவை பயன்படுத்துவது குறித்து அவர்கள் பேசுவார்கள். கொவிட்-19 பெருந்தொற்றின் போது செயற்கை நுண்ணறிவு சார்ந்த தீர்வுகள் எவ்வாறு உதவின என்பது குறித்தும் விளக்கப்படும்.
இந்திய அரசின் இத்தகைய முன்முயற்சிகள், வளர்ந்து வரும் தொழில்நுட்பங்கள் மற்றும் அவற்றின் கொள்கை தாக்கங்களின் ஆற்றலைப் புரிந்துகொள்வதற்கும் பயன்படுத்துவதற்கும் உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767088
நிதி அமைச்சகம்
வணிக வளாகங்கள், கட்டடங்கள், அடுக்குமாடி குடியிருப்புகளுக்கான வரி விகிதம்: நிதியமைச்சகம் விளக்கம்
கட்டி முடிக்கப்பட்ட சொத்துக்களான வணிக வளாகங்கள் / கட்டடங்கள் மற்றும் குடியேறத் தயார் நிலையில் உள்ள அடுக்குமாடி குடியிருப்புகள், சம்பந்தப்பட்ட அதிகாரியிடமிருந்து பணிநிறைவுச் சான்றிதழ் பெறப்பட்ட பிறகு விற்பனை செய்யப்பட்டால், அவற்றுக்கு ஜி.எஸ்.டி வரி கிடையாது என, இவற்றை வாங்குவோரிடம் தெரிவிக்கப்படுவது பற்றி கவனத்திற்கு கொண்டுவரப்பட்டுள்ளது.
கட்டுமானப் பணி நடைபெற்றுக் கொண்டிருக்கும் நிலையிலோ, அல்லது விற்பனை நடைபெறும் போது பணி நிறைவுச் சான்றிதழ் வழங்கப்படாத குடியேறத் தயாராக உள்ள கட்டடங்களுக்கு ஜி.எஸ்.டி வரி விதிப்பு பொருந்தும்.
ஜி.எஸ்.டி-க்கு முந்தைய மற்றும் ஜி.எஸ்.டி நடைமுறைக்கு வந்த பிறகு, நடைமுறையில் உள்ள வரி மற்றும் வரியை செலுத்துவதற்காக கட்டுமான நிறுவனங்களுக்கு வழங்கப்படும் கடன் வசதி பற்றிய அட்டவனை வருமாறு:
|
|
காலம்
|
|
வெளியீடு வரி விகிதம்
|
|
உள்ளீட்டு வரி கடன் விவரங்கள்
|
|
நடைமுறையில் உள்ள வரி விகிதம்
|
|
ஜி.எஸ்.டி-க்கு முன்பு
|
|
சேவை வரி: 4.5%
வாட்: 1% to 5%

|
|
கட்டுமானப் பொருட்கள் மீதான மத்திய கலால்வரி: 12.5%
வாட்: 12.5 to 14.5%
நுழைவு வரி: உண்டு
|
|
இடுபொருட்களுக்கு வாட் மற்றும் மத்திய கலால் வரி செலுத்திய கட்டுமான நிறுவனத்தினர், தங்களது கட்டடங்களை விற்பனை செய்யும் போது, சொத்துக்களின் மதிப்பில் உள்ளீடு செய்யப்பட்டிருந்தால், உள்ளீட்டு வரி கடன் கிடையாது. சொத்து மதிப்பில் இடுபொருட்களின் தோராய மதிப்பு
45%-ஆக இருந்தால், இணைக்கப்பட்ட உள்ளீட்டு வரிக்கடன் 10- 12%.-ஆக இருக்கும்.
|
|
ஜி.எஸ்.டி-க்கு முன்பு நடைமுறையில் இருந்த வரி: 15- 18%
|
|
ஜி.எஸ்.டி
|
|
குறைந்த விலை வீட்டுவசதித் திட்டம்: 8%,
மற்ற பிரிவுகள்:
நில மதிப்பில் 1/3 பங்கு குறைக்கப்பட்ட பிறகு 12%.
|
|
முக்கிய கட்டுமானப் பொருட்கள் முதலீட்டுப் பொருட்கள் மற்றும் அடுக்கமாடி குடியிருப்புகள், வீடுகள் கட்டுமானத்திற்கு பயன்படுத்தப்படும் இடுபொருள் சேவைகள் போன்றவற்றுக்கு
18% ஜி.எஸ்.டி அல்லது அதற்கு மேல்.
|
|
உள்ளீட்டு வரிக்கடன் உண்டு; கணக்கிடப்பட்ட உள்ளிட்டு வரிக்கடன் சராசரி, உத்தேசமாக
8 to10% ஆக இருக்க வேண்டும்.
|
|
நடைமுறையில் உள்ள ஜி.எஸ்.டி வரிவிகிதம், குறைந்த விலை மற்றும் இதர பிரிவுகளுக்கான வரி ஜி.எஸ்.டி-க்கு முன்பு இருந்த வரி விகிதத்தைக் காட்டிலும் உயர்த்தப்படவில்லை.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 136
பிரதமர் அலுவலகம்
நமது தேசத்தை கட்டமைத்த மகத்தானவர்களை இந்தியா எவ்வாறு நினைவுகூர்கிறது என்பது பற்றிய கட்டுரையை பிரதமர் பகிர்ந்துள்ளார்
கலாச்சார பாரம்பரியத்தை பாதுகாப்பது குறித்த அரசின் பணி குறித்து மைகவ் ட்விட்டர் இணைப்பையும் பகிர்ந்துள்ளார்
நமது தேசத்தை கட்டமைத்த மகத்தானவர்களை இந்தியா எவ்வாறு நினைவுகூர்கிறது என்பது பற்றிய பார்வையை நமோ செயலியின் விகாஸ் யாத்ரா பிரிவில் கட்டுரையாக பிரதமர் திரு நரேந்திர மோடி பகிர்ந்துள்ளார்.
ட்விட்டரில் பிரதமர் கூறியிருப்பதாவது;
“நமது சுதந்திரப்போராட்ட தியாகிகளுக்கு மரியாதை செலுத்தும் வகையிலான நிகழ்வாக சுதந்திரத்தின் 70-வது ஆண்டுப் பெருவிழாவை இந்த ஆண்டு நாம் நடத்துகிறோம். நமோ செயலியின் விகாஸ் யாத்ரா பிரிவில் உள்ள இந்தக் கட்டுரை நமது தேசத்தை கட்டமைத்த மகத்தானவர்களை இந்தியா எவ்வாறு நினைவுகூர்கிறது என்ற பார்வையை வழங்குகிறது.
#கலாச்சாரபாதுகாப்பின்8ஆண்டுகள்"
இந்தியாவின் புகழ்மிக்க கலாச்சார பாதுகாப்புக்கு அரசின் பணியை எடுத்துரைக்கும் மைகவ் ட்விட்டர் பதிவையும் பிரதமர் பகிர்ந்துள்ளார்.
ட்விட்டரில் பிரதமர் கூறியிருப்பதாவது;
“நமது புகழ்மிக்க கலாச்சாரத்தில் நாம் மிகுந்த பெருமிதம் கொள்கிறோம். அதன் பாதுகாப்புக்கும், கொண்டாட்டத்திற்கும் பணிசெய்யும் வாய்ப்பை பெற்றிருப்பதற்கு நாம் பெருமை கொள்கிறோம். #கலாச்சாரபாதுகாப்பின்8ஆண்டுகள்"
மனித வள மேம்பாட்டு அமைச்சகம்
இந்தியாவில் பள்ளிக் கல்வியில் தகவல் தொடர்பு தொழில்நுட்ப பயன்பாடு யுனெஸ்கோவின் அங்கீகாரத்தைப் பெற்றுள்ளது
மத்திய கல்வி அமைச்சகத்தின் பள்ளிக் கல்வித் துறையின் பிரதமரின் இ-வித்யா என்ற விரிவான முன்முயற்சியின் கீழ், குறிப்பாக பெருந்தொற்று காலத்தில் தகவல் தொடர்பு தொழில்நுட்பத்தைப் பயன்படுத்தியது, யுனெஸ்கோவின் அங்கீகாரத்தைப் பெற்றுள்ளது. 2020 மே 17 அன்று கல்வி அமைச்சகத்தால் தற்சார்பு இந்தியா திட்டத்தின் ஒரு பகுதியாக பிரதமரின் இ-வித்யா தொடங்கப்பட்டது, இது தகவல் தொழில்நுட்பத்தைப் பயன்படுத்தி கல்வியை வழங்குவதற்கான பல முறை அணுகலை செயல்படுத்த டிஜிட்டல்/ஆன்லைன்/ஆன்-ஏர் கல்வி தொடர்பான அனைத்து முயற்சிகளையும் ஒருங்கிணைக்கிறது. கற்றல் இழப்புகளை குறைக்க. மத்திய அரசின் கல்வி அமைச்சகத்தின் பள்ளிக் கல்வி மற்றும் எழுத்தறிவுத் துறையின் கீழ் தேசியக் கல்வி ஆராய்ச்சி மற்றும் பயிற்சி கவுன்சிலின்  ஒரு அங்கமான மத்திய கல்வித் தொழில்நுட்ப நிறுவனம் யுனெஸ்கோவின் அங்கீகாரத்தைப் பெற்றுள்ளது. 2021 ஆம் ஆண்டிற்கான கல்வியில் தகவல் தொடர்பு தொழில்நுட்பத்தைப் பயன்படுத்தியதற்காக யுனெஸ்கோவின் மன்னர் ஹமத் பின் இசா அல்-கலிஃபா பரிசு வழங்கப்பட்டது.
இந்த விருது "நிலையான வளர்ச்சிக்கான 2030 நிகழ்ச்சி நிரல் மற்றும் கல்விக்கான 4-ம் இலக்கின் படி, அனைவருக்கும் கல்வி மற்றும் வாழ்நாள் முழுவதும் கற்றல் வாய்ப்புகளை விரிவுபடுத்த புதிய தொழில்நுட்பங்களை மேம்படுத்துவதில் புதுமையான அணுகுமுறைகளை அங்கீகரிக்கிறது. பஹ்ரைன் அரசின் ஆதரவுடன் 2005 ஆம் ஆண்டு நிறுவப்பட்ட இந்த பரிசு, டிஜிட்டல் யுகத்தில் கற்றல், கற்பித்தல் மற்றும் ஒட்டுமொத்த கல்வி செயல்திறனை மேம்படுத்த தொழில்நுட்பங்களின் ஆக்கப்பூர்வமான பயன்பாட்டை ஊக்குவிக்கிறது.மேலும் சிறந்த திட்டங்களை செயல்படுத்தும் தனிநபர்கள் மற்றும் நிறுவனங்களுக்கு வெகுமதி அளிக்கிறது. ஒரு சர்வதேச நடுவர் குழு ஆண்டுதோறும் இரண்டு சிறந்த திட்டங்களைத் தேர்ந்தெடுக்கிறது. இந்த ஆண்டு ஜூன் 24ந்தேதி பாரிஸில் உள்ள யுனெஸ்கோ தலைமையகத்தில் நடைபெறும் விழாவில் ஒவ்வொரு பரிசு வென்றவரும் US$ 25,000, ஒரு பதக்கம் மற்றும் டிப்ளோமாவைப் பெறுகிறார்கள்.
அனைவருக்கும் கல்வி வாய்ப்புகளை மேம்படுத்தவும், கல்வியின் தரத்தை அதிகரிக்கவும், நாட்டின் கல்வி முறையில் சமத்துவத்தை கொண்டு வரவும் மற்றும் கல்வி அமைச்சகத்தின் தேசிய கல்வி கொள்கை -2020 இன் பரிந்துரைகளை கருத்தில் கொண்டு சிஐஇடி, என்சிஇஆர்டி மூலம் மலிவு விலையில் தொழில்நுட்பத்தை பயன்படுத்துவதற்கான ஆணையுடன் ஏராளமான மின்புத்தகங்களை வடிவமைத்தல், மேம்படுத்துதல் மற்றும் பரப்புதல் - ஆடியோக்கள், வீடியோக்கள், கலந்துரையாடல்கள், இந்திய சைகை மொழி வீடியோக்கள், பேசும் புத்தகங்கள் போன்றவற்றை வடிவமைத்தல், மேம்படுத்துதல் மற்றும் பரப்புதல் ஆகியவற்றில் கல்வி அமைச்சகம் அயராது உழைத்து வருகிறது. பள்ளி மற்றும் ஆசிரியர் கல்விக்கான பல்வேறு வகையான இ-வகுப்புகள், ஆன்லைன்/ஆஃப்லைன், ஆன்-ஏர் டெக்னாலஜி ஒன் கிளாஸ்-ஒன் சேனல், திக்ஷா, இபாடசாலா, நிஷ்தா, ஸ்வயம் போன்றவற்றை மேம்படுத்துவதன் மூலம் முதன்மையாக மாணவர்கள் மற்றும் ஆசிரியர்களுக்கான ஆன்லைன் வினாடி வினா போன்ற டிஜிட்டல் நிகழ்வுகள் ஏற்பாடு செய்யப்படுகின்றன.
பிரதமர் இ-வித்யா திட்டத்தின் கீழ் உள்ள சமூக வானொலி நிலையங்கள் உட்பட 12 டிடிஎச் சேனல்கள் மற்றும் கிட்டத்தட்ட 397 வானொலி நிலையங்களின் விரிவான, மற்றும் ஒத்திசைவான பயன்பாட்டின் மூலம் குழந்தைகளின் வீட்டு வாசலில் கற்றலை எடுத்துச் செல்வதில் சிஐஇடி முனைப்புடன் செயல்பட்டது. இந்த முயற்சிகள் குறிப்பாக தொற்றுநோய் சூழ்நிலைகளில், பள்ளிகள் மூடப்பட்டபோது, மாணவர்களைச் சென்றடைவதற்கு உதவியாக இருந்தன. இந்த முயற்சிகள் கற்றல் இடைவெளியை பெரிய அளவில் தடுத்து நிறுத்த உதவியது.
நுகர்வோர் நலன், உணவு மற்றும் பொது விநியோகம் அமைச்சகம்
கோவிட் முழு ஊரடங்கு காலத்தில் உணவு தானியங்கள் விநியோகம் குறித்து மாநிலங்களவையில் மத்திய அமைச்சர் விளக்கம்
மத்திய உணவு மற்றும் பொது விநியோகத்துறை இணையமைச்சர் திரு தான்வே ராவ் சாகிப் தாதாராவ் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:2020-21ஆம் நிதியாண்டில் கொவிட்-19 பொது ஊரடங்கு காலத்தில், தேசிய உணவு பாதுகாப்பு சட்டத்தின் கீழ் 54815.367 ஆயிரம் டன்கள் உணவு தானியமும் , பிரதமரின் ஏழைகள் நலன் உணவு திட்டத்தின் கீழ் 32105.502 ஆயிரம் டன்களும், தற்சார்பு இந்தியா உதவி திட்டத்தின் கீழ் 800.068, தேசிய உணவு பாதுகாப்பு சட்டத்தில் இல்லாத பயனாளிகளுக்கு கூடுதல் ஒதுக்கீடாக 965.907 ஆயிரம் டன்கள் உணவு தானியமும் வழங்கப்பட்டன.2019-20 ஆம் ஆண்டில் குறைந்தபட்ச ஆதரவு விலையில், ஒரு குவின்டால் பொது ரக நெல் ரூ.1815க்கும், முதல் ரக நெல் ரூ.1,835க்கும் கொள்முதல் செய்யப்படுகிறது.மத்திய தொகுப்புக்கு தமிழகத்தில் இருந்து 22.04 லட்சம் மெட்ரிக் டன் நெல் கொள்முதல் செய்யப்பட்டது. 22 மாநிலங்களில் இருந்து மொத்தம் 519.97 லட்சம் மெட்ரிக் டன் நெல் கொள்முதல் செய்யப்பட்டது.காரீப் சந்தைப் பருவத்தில், 22 மாநிலங்களில் இருந்து மொத்தம் 1146.38 லட்சம் மெட்ரிக் டன் நெல் உற்பத்தி செய்யப்பட்டது.31.12.2020 ஆம் தேதி வரை 529.69 லட்சம் மெட்ரிக் டன் உணவு தானியங்கள்  இருப்பு உள்ளது.
இந்திய உணவு கார்பரேஷன் நிறுவனம் மற்றும் மாநில முகமைகளின் மொத்த சேமிப்பு திறன் 819.19 லட்சம் மெட்ரிக் டன்.2019-20ம் ஆண்டு காரிப் சந்தை பருவத்தில், 1035.96 லட்சம் மெட்ரிக் டன் கோதுமையும், 1184.25 லட்சம் மெட்ரிக் டன் அரிசியும் உற்பத்தி செய்யப்பட்டது.
குடியரசுத் தலைவர் செயலகம்
மனிதகுலத்துக்கும், நாட்டுக்கும் சேவை புரிவது நமது பாரம்பரியமாகும் என்று நாட்டு நலப்பணித் திட்ட விருதுகளை வழங்கி குடியரசுத் தலைவர் உரை
2018-19-ஆம் ஆண்டுக்கான நாட்டு நலப்பணித் திட்ட விருதுகளை மெய்நிகர் முறையில் குடியரசுத் தலைவர் மாளிகையில் இருந்து குடியரசுத் தலைவர் திரு ராம் நாத் கோவிந்த் 2020 செப்டம்பர் 24 அன்று வழங்கினார்.
புது தில்லியில் உள்ள விக்யான் பவனில் இருந்து மத்திய இளைஞர் விவகாரங்கள் மற்றும் விளையாடு அமைச்சர் திரு கிரண் ரிஜுஜு இந்த நிகழ்ச்சியில் கலந்து கொண்டார்.
பல்கலைக்கழகம் / +2 குழு, நாட்டு நலப்பணித் திட்ட பிரிவுகள் மற்றும் அதன் திட்ட அலுவலர்கள் மற்றும் நாட்டு நலப்பணித் திட்ட்ட தன்னார்வலர்கள் என்று மூன்று பிரிவுகளில் இந்த விருதுகள் வழங்கப்பட்டன.
இளைஞர் விவகாரங்கள் துறை செயலாளர் திருமிகு உஷா சர்மா மற்றும் இதர பிரமுகர்கள் இந்த நிகழ்வில் கலந்து கொண்டனர். நிகழ்ச்சியில் உரையாற்றிய குடியரசுத் தலைவர் திரு கோவிந்த், மனிதகுலத்துக்கும், நாட்டுக்கும் சேவை புரிவது நமது பாரம்பரியமாகும் என்று கூறினார்.
சேவையாற்றுவது என்பது நமது வேர்களில் உள்ளது என்று கூறிய குடியரசுத் தலைவர், மகாத்மா காந்தியின் 100-வது பிறந்தநாளில் 1969-ஆம் ஆண்டில் நாட்டு நலப்பணித் திட்டம் தொடங்கப்பட்டதாகக் கூறினார்.
மகாத்மா காந்தியை உதாரணமாக காட்டிய அவர், சேவை என்பது மனிதர்களுக்கு மட்டுமே செய்வது அல்ல என்றும், இயற்கைக்கு செய்வதும் சேவை தான் என்றும் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetail.aspx?PRID=1658762PSB/GB
(Visitor Counter : 95
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை 334-பி பணிகளை முன்கூட்டியே முடிக்க இலக்கு
பிரதமர் திரு நரேந்திர மோடியின் தலைமையின் கீழ், தேசிய நெடுஞ்சாலைகள் முன்னெப்போதும் இல்லாத வேகத்தில் வளர்ச்சியடைந்து வருவதாக, சாலை போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி கூறியுள்ளார். அவர் வெளியிட்டுள்ள தொடர் டுவிட்டர் பதிவில், என்எச்-334-பி 93% பணிகளுடன் நிறைவை நோக்கி சென்று கொண்டிருப்பதாகவும், 3 மாதங்களுக்கு முன்பே 2022 ஜனவரியில் பணிகளை முடிக்க இலக்கு நிர்ணயிக்கப்பட்டுள்ளதாகவும் கூறியுள்ளார்.
உ.பி/அரியானா எல்லையில்  தொடங்கும் என்எச்-334-பி, ரோகனில் முடிவடைகிறது. இது பல சாலைகளை இணைக்கிறது. சண்டிகர், தில்லி பயணிகளுக்கும் இது நேரடி இணைப்பை வழங்குகிறது என்று அமைச்சர் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1780624
பெண்கள் மற்றும் குழந்தை நலன் அமைச்சகம்
பெண்களுக்கு எதிரான குற்றங்கள்: குடும்ப வன்முறையிலிருந்து பெண்களைப் பாதுகாக்கும் சட்டத்தின் கீழ் தமிழகத்தில் கடந்த மூன்று ஆண்டுகளில் வழக்குகள் ஏதும் பதிவாகவில்லை
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த பெண்கள் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிரிதி சுபின் இரானி கீழ்காணும் தகவல்களை வழங்கினார்.
பெண்களுக்கு எதிரான குற்றங்கள் உட்பட குற்றங்கள் பற்றிய தரவுகளை தேசிய குற்ற ஆவணக் காப்பகம் தொகுத்து வெளியிடுகிறது, அதன் வெளியீடான ‘கிரைம் இன் இந்தியா’ தேசிய குற்ற ஆவணக் காப்பக இணையதளத்தில்  கிடைக்கிறது.
தேசிய குற்ற ஆவணக் காப்பகத்தால் வெளியிடப்பட்ட தரவுகளின்படி, 2020-ம் ஆண்டில் பெண்களுக்கு எதிரான குற்றங்களின் மொத்த எண்ணிக்கை 371503 ஆகும். இவற்றில் குடும்ப வன்முறையிலிருந்து பெண்களைப் பாதுகாக்கும் சட்டம், 2005-ன் கீழ் பதிவு செய்யப்பட்ட வழக்குகளின் எண்ணிக்கை 496 ஆகும்.
மருத்துவ உதவி, காவல் வசதி, சட்ட ஆலோசனை, உளவியல்-சமூக ஆலோசனை மற்றும் தற்காலிக தங்குமிடம் போன்ற ஒருங்கிணைந்த சேவைகளை வழங்குவதற்காக பிரத்தியேகமாக வடிவமைக்கப்பட்ட ஒற்றை அணுகல் மைய திட்டத்தை, ஏப்ரல் 1, 2015 முதல் மகளிர் மற்றும் குழந்தைகள் மேம்பாட்டு அமைச்சகம் நாடு முழுவதும் செயல்படுத்துகிறது. பெண்களின் பாதுகாப்பு மற்றும் நல்வாழ்வுக்காக பல்வேறு இதரத் திட்டங்களும் செயல்படுத்தப்படுகின்றன.
குடும்ப வன்முறையிலிருந்து பெண்களைப் பாதுகாக்கும் சட்டடத்தின் கீழ் 2018 முதல் 2020 வரை தமிழ்நாட்டிலும் புதுச்சேரியிலும் வழக்கு ஏதும் பதிவு செய்யப்படவில்லை.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797704
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 174.64 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 2,92,092 கொவிட் சிகிச்சை பெறுபவர்கள் 0.68%ஆக உள்ளனர்.
குணமடைந்தோர் விகிதம் தற்போது 98.12%சதவீதம்
கடந்த 24 மணி நேரத்தில் 66,254 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,19,77,238 என அதிகரித்துள்ளது.
கடந்த 24 மணி நேரத்தில் 25,920 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.07 சதவீதம் ஆகும்
வாராந்திர பாதிப்பு விகிதம் 2.76 சதவீதம் ஆகும்
இதுவரை மொத்தம் 75.68 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 12,54,893 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799162
பாதுகாப்பு அமைச்சகம்
விமானப்படை மேற்கு கட்டுப்பாட்டு மைய கமாண்டர்கள் மாநாடு
விமானப்படை மேற்கு கட்டுப்பாட்டு மையத்தின் விமானப்படை கமாண்டர்களின் இரண்டு நாள் மாநாடு தில்லியில் ஜூன் 24 மற்றும் 25ம் தேதிகளில் நடைப்பெற்றது. கொவிட் தொற்று காரணமாக இந்த மாநாடு நேரடியாகவும், காணொலி மூலமும் நடைப்பெற்றது. சில கமாண்டர்கள் காணொலி காட்சி மூலம் பங்கேற்றனர். இந்த மாநாட்டில் விமானப்படை தளபதி ஏர் சீப் மார்ஷல் ஆர்கேஎஸ் பதாரியா தலைமை விருந்தினராக கலந்துக் கொண்டார். அவரை விமானப்படை மேற்கு கட்டுப்பாட்டு மைய தலைமை அதிகாரி ஏர் மார்ஷல் வி.ஆர். சவுத்திரி வரவேற்றார்.
இந்த மாநாட்டில் உரையாற்றிய விமானப்படை தளபதி, தயார் நிலை நடவடிக்கைகளை ஆய்வு செய்ய வேண்டும் எனவும், அதை மேம்படுத்துவதற்கான நடவடிக்கைகளை மேற்கொள்ள வேண்டும் எனவும், வலுவான பாதுகாப்பு மற்றும் சைபர் பாதுகாப்பை உறுதி செய்ய வேண்டும் எனவும் வலியறுத்தினார்.
அனைத்து விமானப்படை தளங்களிலும், ஆயுதங்கள் உட்பட அனைத்து செயல்பாடுகளும் தயார் நிலையில் இருப்பதை கமாண்டர்கள் உறுதி செய்ய வேண்டும் என்றும் அவர் உத்தரவிட்டார்.
கொவிட் கட்டுப்பாடுகளுக்கு இடையிலும், வடக்கு எல்லைப் பகுதியில் சமீபத்தில் சீன ராணுவம் ஊடுருவியபோது, விமானப்படையின் மேற்கு கட்டுப்பாட்டு மையத்தின் அனைத்து விமானப்படை தளங்களும் துரித நடவடிக்கை மேற்கொண்டதை விமானப்படை தளபதி பாராட்டினார்.
கொவிட்-19 தொடர்பான நடவடிக்கைகளில் ஒவ்வொரு விமானப்படை தளமும் மேற்கொண்ட முயற்சிகளை விமானப்படை தளபதி பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730345